o
Elämä ei aina ole helppoa, mutta vaikeina aikoina ei pidä luovuttaa.
Seuraavaksi opimme kestävyyttä, jonka avulla saamme iloa arkeen.
ILOA ARKEEN Muuta mielesi 1/2
Opetan mielestä täällä Atlantassa, jakeen 1 Kor.2:16 pohjalta.
"Meillä on Kristuksen mieli".
Mietimme varmasti joskus, onko meillä Kristuksen mieli,
missä se on, miksi emme käytä sitä,
miksi ajattelemme näin, miksi meillä on monia ongelmia,
mutta Raamattu sanoo jakeessa 1 Kor. 2:16:
"Meillä on Kristuksen mieli".
Kun synnymme uudesti,
Kristus, joka on Jumalan siemen, tulee asumaan hengessämme.
Isä, Poika ja Pyhä Henki tulevat meihin asumaan
ja meistä tulee Jumalan koti. Hänen on puhdistettava paikka,
johon tulee asumaan, koska hän ei voi asua siellä, missä on syntiä.
Kun Raamattu sanoo sinua pyhäksi, se tarkoittaa henkesi pyhittämistä.
Vanhurskauttamisesi tarkoittaa henkesi vanhurskauttamista.
Tämä auttaa meitä ymmärtämään, mitä Paavali kävi läpi Room. 7:ssä:
En tee sitä, mitä tahdon tehdä, vaan sitä, mitä en tahdo tehdä.
Tiedän, miltä sinusta tuntuu, Paavali. Olen kokenut saman.
Meillä on uusi sydän ja uusi henki,
meissä on Jumalan siemen, mutta sitä on kehitettävä.
Sanot: Minulla on sinusta kuva. Toinen pyytää näyttämään sitä.
Et voi näyttää sitä, ennen kuin se on kehitetty.
Tämä pätee vanhoihin kameroihin, ei hienoihin nykykameroihin.
Tässä esimerkissä täytyy muistella menneitä.
Ottaessasi kuvan tavalliselle filmille voit sanoa,että sinulla on kuva,
mutta kukaan ei näe sitä ennen kuin se kehitetään pimiössä.
Meidän on oltava valmiit käymään asioita läpi
ja tekemään työtä Jumalan ja Pyhän Hengen kanssa
jotta liha voidaan ristiinnaulita,
minä-elämä voi kuolla, voimme kuolla itsellemme,
ja meissä oleva hyvä saadaan esiin kauttamme.
Raamatun mukaan on ahkeroitava pelolla ja vavistuksella,
että pelastuisimme. Se ei ole pelastuksen ansaitsemista.
Kun otat Jeesuksen vastaan ja haluat olla voittoisa kristitty,
aloitat matkan, joka kestää koko loppuelämäsi.
Muutut Kristuksen kuvan kaltaiseksi. Monet haluaisivat
pikamuutoksen. Mikroaalto- kypsyyttä ei ole tarjolla.
Ei myöskään autokaistaa läpimurtoon.
Yhteiskunnassamme on totuttu siihen, että kaikki on nopeaa.
Mutta työ Jumalan kanssa on prosessi.
Sinun on opittava nauttimaan matkasta.
Raamattu sanoo, että hän muuttaa meidät kirkkaudesta kirkkauteen.
Me kaikki olemme hieman eri kohdissa.
Olemme eri kirkkaudessa, mutta on opittava nauttimaan
siitä kirkkaudesta, jossa olemme, eikä kilpailla muiden kirkkaudesta.
Jumala on uskosi alkaja ja täydelliseksi tekijä.
Hän saattaa aloittamansa loppuun, jos pysyt hänen reitillään
ja jatkat eteenpäin. Aamen.
Meissä on paljon sellaista,
mikä on saatava esiin. Mistään sisälläni olevasta
ei ole muille hyötyä, ellei se tule näkyviin.
Kutsun teitä tänään antautumaan Jeesukselle kokonaisvaltaisesti
ja käsittämään, että kristityn elämä on paljon muutakin
kuin kirkossakäynti kerran viikossa.
Se on vain pieni osa. On lähes naurettavaa,
miten paljon korostamme sitä, emmekä kristityn elämää arjessa.
Sunnuntain pitäisi olla vain juhla sen kunniaksi,
miten loppuviikko eletään. Aamen.
Luetaan 1. Piet. 4.
Tänään opetuksen nimi on Muuta mielesi.
Et voi muuttaa elämääsi ennen kuin muutat mielesi.
Pidän 1. Piet. 4:n jakeista 1-2.
Yleensä ohitamme ne nopeasti, koska ne kertovat kärsimyksestä.
Mietin eilen, voisinko muuttaa tätä niin, että se kuulostaisi
ranskalaiselta sanalta.
Ranskalainen lausumistapa miellyttää monia.
He eivät lausu näin vaan näin.
Ehkä kärsimyskin voitaisiin lausua näin,
ettei se kuulostaisi niin vakavalta, sillä lähes aina
kun näemme tuon sanan, peräännymme.
Ongelma on se, että kärsimme joka tapauksessa.
Voimme siis kärsiä oikealla tavalla, saavuttaa jotakin,
alkaa nauttia siitä, minkä Jeesus hankki sinulle kuolemallaan,
ja lakata harhailemasta erämaassa yrittäen vältellä kaikkea
epämukavaa tai tuskallista. Älkää suuttuko,
mutta sanon suoraan: älkää olko niin nynnyjä.
Teissä asuu Pyhän Hengen voima, maailmankaikkeuden voima.
Jeesus ei kuollut siksi, että kaikki olisi meille helppoa.
Juoksemme sotajoukon läpi, hyppäämme muurin yli,
Kristuksessa voimme kaiken... Jos laulamme näin,
meidän on alettava elää niin.
1. Piet. 4:1-2. Koska siis Kristus on kärsinyt lihassa..
Selitän ensin, mitä "lihassa" tarkoittaa.
Kyse ei ole onnettomuudesta, köyhyydestä tai muusta
kamalasta, mitä Paholainen osaksemme haluaa.
Kärsiminen lihassa tarkoittaa yksinkertaisesti sitä,
että aina kun lihasi ei saa mitä haluaa, se suuttuu.
Sen yksinkertaisemmin en osaa sitä sanoa.
Kun päätät, että on aika vierottaa lapsi tutista tai tuttipullosta,
kukaan ei mene sanomaan lapsellesi: Äidin mielestä sinun on
nyt luovuttava tutista. Vauva ei hymyile sanoen: Hyvä on.
Luvassa on suuttumusta ja huutoa.
Joskus on vaikea uskoa, että lapsi voi käyttäytyä niin.
Vain siksi, ettei hän enää saa mitä haluaa.
Olemme vauvakristittyjä. Käyttäydymme samoin
kun Jumala alkaa käsitellä elämäämme ja ymmärrämme,
ettemme voi enää jatkaa samaa, jos aiomme elää kuten Jumala haluaa.
Koska siis Kristus on kärsinyt lihassa.. meidän vuoksemme.
Aina kun ajattelemme hänen kärsimystään, ajattelemme ristiä.
Entä kärsimys Getsemanessa? Siinä oli kyse vain siitä,
tekisikö hän Jumalan tahdon vai ei.
Jumalan tahdon toteuttaminen tuo aina siunauksia elämääsi.
Mutta alun perin, vaikka teet oikean valinnan,
ja tätä meidän on vaikea käsittää,
me Raamatun mukaan kärsimme vanhurskauden tähden.
Raamattu sanoo myös, että on varmistettava,
ettemme kärsi siksi, että teemme väärin.
On parempi kärsiä tehdessään oikein kuin kärsiä tehdessään väärin.
Koska siis Kristus on kärsinyt lihassa, niin ottakaa tekin
aseeksenne sama mieli ja tarkoitus mieluummin kärsien
kuin epäonnistuen miellyttämään Jumalaa. Sillä se,
joka on kärsinyt lihassa ja jolla on Kristuksen mieli,
on lakannut tahallisesta synnistä ja miellyttämästä itseään
ja maailmaa ja miellyttää nyt Jumalaa, joten hän ei enää
elä mieltymystensä ja halujensa, vaan Jumalan tahdon mukaan.
Tämä tarkoittaa sitä, että on tehtävä tietoista ajattelutyötä,
jotta ajattelisit: Aion totella Jumalaa hinnalla millä hyvänsä.
Oli se miten rankkaa tahansa, oli vastassa mitä tahansa,
aion totella Jumalaa. Toteutan Jumalan tahdon.
En aio olla yksi niistä kristityistä, joilla on puskuritarra
ja iso Raamattu, mutta jonka elämä ei kanna hedelmää.
Aion totella Jumalaa.
On aivan sama, miten rankkaa se on tai mitä se maksaa,
mutta aion totella Jumalaa.
Olemme olleet Daven kanssa naimisissa 40,5 vuotta.
Ajoittain olemme halunneet päästä eroon toisistamme,
heittää pyyhkeen kehään ja unohtaa koko jutun.
Sellaiselta on tuntunut.
Mutta kävimme asioita läpi, kärsimme yhdessä.
Opimme, että naimisissa olo on sitä, ettei oma tahto aina toteudu.
On pystyttävä sopeutumaan, ja voi olla asioita,
jotka eivät koskaan muutu.
Haloo!
Tulemme Daven kanssa hyvin toimeen,
koska emme yritä muuttaa toisiamme.
Olemme olleet niin kauan yhdessä, että tiedämme jo etukäteen,
mitä toinen aikoo tehdä.
Riitelimme monista asioista, joita nyt pidämme hauskoina.
Kiusoittelemme toisiamme ja otamme asian huumorilla.
Ihmiset luovuttavat liian helposti.
En tuomitse eronneita. Erosin itsekin 19-20-vuotiaana.
Nain miehen, koska ajattelin, ettei kukaan muu halua minua.
Hän petti ja kohteli minua huonosti.
Toisinaan asiat eivät suju.
Sitä vain tapahtuu liikaa.
Ihmiset luovuttavat nykyään liian helposti.
Kaikissa asioissa.
Velkoja ei makseta, joten joudutaan vararikkoon.
Jouduin 19-vuotiaana vararikkoon, koska mieheni oli ostanut velaksi.
Velkojat tulivat luokseni kun hän oli vankilassa.
Ei minulla ollut valinnanvaraa. Kaikelle on aikansa,
mutta tarkoitan sitä, kaikki valitsevat mukavan tien
ja haluavat tehdä sitä, mikä on helppoa.
Ymmärrättekö?
Meillä on oltava sellainen asenne,
että teemme mitä ikinä meidän onkaan tehtävä
palvellaksemme Jumalaa koko sydämestämme.
Tässä sanotaan, että meidän on valmistauduttava tähän asenteeseen.
Tämä ainesosa meiltä puuttuu, koska ajattelemme:
Toivottavasti kaikki menee niin kuin haluan, sujuu helposti
ja nopeasti.
Rukoilemme näin: Jumala, olen uppoamaisillani.
Jos et ilmesty tällä viikolla, en taida kestää tätä kauempaa.
Meidän tulisi sanoa: Jumala, Raamattuhan sanoo, ettet salli
minulle suurempaa taakkaa kuin jaksan kantaa, vaan
valmistat tien ulos kiusauksista. Olen mukana loppuun asti.
Toivottavasti tämä on pian ohi, mutta ellei ole, en luovuta.
Meidän on oltavan kuin Sadrak, Mesak ja Abed-Nego.
Kun heitä uhattiin tulisella uunilla, he sanoivat:
Jos Jumalamme voi vapauttaa meidät, hän tekee sen.
He tarkoittivat, että jos se sopi Jumalan suunnitelmaan.
Jos hän voi vapauttaa meidät, hän tekee sen. Jos ei, tietäkää:
Me emme kumarra teitä.
Mikä esimerkki!
Kaikkihan me toivomme, ettei meihin koske,
että saisimme tahtomme läpi ja meitä kohdeltaisiin hyvin.
Olisi ihanaa, jos ei tarvitsisi antaa koskaan kenellekään anteeksi.
Jos muut vain lakkaisivat loukkaamasta minua.
Toivon, ettei kukaan tuomitsisi tai kritisoisi minua,
kirjoittaisi minusta ilkeästi. Toivon, että Dave tekisi
ja kaikki tapahtuisi juuri niin kuin haluan,
voisin syödä viisi jälkiruokaa viikossa ja silti laihtua.
Viimein tajusin, etten tarvitse toivomusluuta vaan selkärankaa.
Jos todella aiot olla kristitty,
se vaatii kaikkesi, että pystyt elämään tässä maailmassa
todellisena kristittynä.
Älä kuuntele, jos joku sanoo kristittyjä nynnyiksi,
jotka etsivät kainalosauvaa johon nojata.
Pulloon, huumeisiin tai muihin tukikeppeihin nojautuminen
on paljon helpompaa kuin palvella Jumalaa kokosydämisesti
maailmassa, joka yrittää pilkata sitä
ja tehdä kaikkensa vaientaakseen sinut. En aio vaieta,
enkä istua alas tai olla hiljaa.
En häpeä evankeliumia
ja olen päättänyt, että oli hinta mikä hyvänsä,
aion maksaa sen.
Pystytkö juomaan maljan, jonka hän joi?
Tee päätös.
Jos minun täytyy kärsiä, minä kärsin.
Ehkä sinun on eristäydyttävä huonoista vaikutteista
päästääksesi eteenpäin jumalasuhteessasi.
Sinulla saattaa olla ystäviä, jotka vetävät sinua alaspäin
Ehkä sinulla on ongelmia kielteisyyden ja masennuksen kanssa
ja nyt sinulla on samanlaisia ystäviä. Yrität päästä yli,
toipua, ja he vain sanovat, ettei siitä tule mitään,
että kaikki on huonosti, kaikki vain valuu hukkaan.
Huomaat tarvitsevasi uusia ystäviä.
Mutta et halua loukata heidän tunteitaan.
Muitakaan ystäviä ei ole.
Jos aiot palvella Jumalaa, voit ajoittain joutua olemaan yksin.
Eikö Jeesus muka koskaan ollut yksinäinen?
Minäpä kerron jotakin mielenkiintoista.
Kun sain Pyhän Hengen kasteen 1976, menetin kaikki ystäväni
ja minut erotettiin seurakunnasta.
Sain vasemman jalan seurakuntaruumiista.
Olisin saanut jäädä, jos olisin pysynyt hiljaa.
Minulle se ei ollut vaihtoehto, eikä varmaan tule olemaankaan.
Jos Jumala on todella tehnyt elämässäsi jotakin,
siitä on vaikea olla hiljaa.
Voimme käyttää järkeämme, mutta kaappikristillisyyttä,
ajatusta "uskonto on yksityisasia" ei löydy Raamatusta.
Kaikki, joita Jeesus kosketti, alkoivat heti kertoa siitä kaikille.
Menetin ystäväni, suku kääntyi meitä vastaan. Se oli sotku.
Ja se teki kipeää.
Minä vain yritin tehdä oikein.
Halusin mennä eteenpäin suhteessani Jumalaan.
Mitä pahaa siinä on? Miksi siitä suututaan?
Jos muut eivät halua, he etsivät sinusta vikoja.
Muuten he eivät tiedä, mitä itselleen tekisivät.
Samaa kuuluu hyväätarkoittaviltakin.
Vihollinen käyttää niitä, jotka voivat pahiten satuttaa
estääkseen sinua etenemästä. Nyt kerron salaisuuden.
Jos aiot palvella Jumalaa täysillä, asennoidu jo nyt niin,
että monet eivät ymmärrä sinua,
koska he eivät vain ymmärrä.
Raamattu sanoo luvussa 1 Kor. 2,
ettei hengellinen ihminen ymmärrä luonnollista ihmistä,
eikä luonnollinen ihminen hengellisiä asioita.
Ne joilla ei ole suhdetta Jumalaan, eivät näe teoissamme mitään järkeä.
He pitävät sinua hulluna, ja sinun pitää hyväksyä se.
Ei Jeesuskaan ollut kiinnostunut maineestaan.
Luetaan 1. Piet. 2:19.
Emme saa odottaa kaiken olevan helppoa.
Jeesus sanoi: Jos minua on vainottu, vainotaan teitäkin.
Jos minua on vihattu, vihataan teitäkin.
1. Piet. 2:19. Muistan, kun luin tämän ensi kertaa.
En pitänyt tästä yhtään.
Siitä on 32 vuotta. Ajattelin: En pidä tästä.
Arvossa pidetty, hyväksytty ja kiitettävä on se,
joka Jumalan silmissä kestää kärsimyksen ilman syytä.
Mitä?! Luulin, että rakastat minua.
Luulin, että tämä usko-juttu toisi hyvän elämän.
Mitä erinomaista siinä on, jos te kestätte rangaistukset
siitä, että olette tehneet väärin?
Mutta jos kestätte kärsimyksen siitä, että olette tehneet oikein,
se on Jumalan silmissä hyväksyttävää ja hyvää.
Olin aivan ymmälläni. Jumala, miten voit pitää siitä,
että kärsin ilman syytä?
Ei vaikuta Jumalan luonteen mukaiselta. En tajunnut sitä.
Sitten tajusin, ettei ilman syytä kärsiminen
miellytä Jumalaa, vaan se, etten luovuta
kärsiessäni ilman syytä. Kyse oli siitä, että olin valmis
kärsimään, jos täytyisi
palvellakseni häntä.
Ei hän pidä kärsimyksistämme, vaan haluaa vapauttaa meidät.
Taivaassa hurrataan, kun löytyy muutama, joka ei luovuta.
Jos vain et luovuta.
Uskomattoman moni luovuttaa, kun heillä ei ole mukavaa.
Rakastan Raamatun pientä miestä nimeltä Sakkeus.
Häntä ehkä pidettiin vammaisena, sillä hän oli todella lyhyt.
Hän ei nähnyt Jeesusta väkijoukon takaa, koska oli lyhyt.
Hänellä oli kaksi vaihtoehtoa: keksiä keino päästä näkemään
ja voittaa vammansa, tai luovuttaa ja sanoa:
Taas kävi näin. Aina minä jään ilman.
Jos vain en olisi lyhyt, minulla olisi hyvä elämä, mutta...
Jos minua ei olisi käytetty hyväksi lapsena, eläisin hyvää elämää.
Jos olisin syntynyt muualla tai päässyt kouluttautumaan.
Jos minulla ei olisi tätä vammaa tai vikaa tai tällaista luonnetta.
Jos tuntisin enemmän silmäätekeviä henkilöitä.
Sakkeus katsoi ympärilleen ja sai luovan idean.
Kun kaikki ei suju mukavasti, mikset etsisi luovaa ideaa?
Hän juoksi kaikkien edelle ja kiipesi puuhun.
Kiipeäminen ei kenties ollut helppoa tai mieluista.
Ehkä hän putosi 3-4 kertaa ennen kuin pääsi ylös asti.
Meille kerrotaan vain se, että hän kiipesi puuhun.
Minusta tämä on ihmeellistä.
Kun Jeesus tuli hänen kohdalleen, joku sai hänet katsomaan ylös.
Vau. Kun olemme niitä, jotka eivät luovuta, Jeesus huomaa meidät.
Hän katselee juuri heitä. Hän sanoi Sakkeukselle ihanasti:
Tule alas, niin tulen kotiisi päivälliselle tänään.
Hyvä on. Hallelujaa!
Lyhytkasvuisuus ei ollut enää ongelma.
Ja kuten aina, kaikki muut närkästyivät ja suuttuivat.
Miksi hän juuri hänen kotiinsa menee?
Koska hän teki sen, mikä ei ollut helppoa,
saadakseen haluamansa.
Pystytkö juomaan maljan, jonka hän joi?
Kannustan sinua ottamaan seuraavan lauseen
tunnustukseksesi ja päivittäiseksi päätökseksesi.
Tottelen Jumalaa ja teen oikein hinnalla millä hyvänsä.
Kuuliaisuudella on hintansa, mutta sen seuraukset ovat suuremmat.
Tarjoamme avuksesi 4 tunnin opetussarjaa
Pressing In and Pressing On. Pidin tämän opetuksen,
ja se on yksi parhaista, joita olen Jumalalta saanut.
Uskon sen auttavan etenkin niitä, jotka kamppailevat elämässään
ja haluavat luovuttaa, koska eivät usko pääsevänsä irti menneestä
tai voivansa tulla siksi, kuka Jumala haluaa heidän olevan.
Dr. Kevin Lemanin kirja What your childhood memories say about you
on hyvää materiaalia. Hanki se saadaksesi iloa arkeen.
Ota ylös tarvittavat tiedot. Päätä iloita tästä päivästä.
Luulin päässeeni siitä yli.
Vuosia oli kulunut, mutta pidin yhä kiinni menneisyyden kivuista.
Minulla oli yhä syyllisyyden, häpeän ja katkeruuden tunteita.
Kun olin katkera, tuntui kuin olisin hallinnut minua satuttaneita,
mutta kun ymmärsin saavani tilanteen hallintaan
antamalla heille anteeksi, kaikki alkoi muuttua.
Pressing In and Pressing On -sarjaa on pidetty
yhtenä Meyerin innostavimmista opetuksista.
Se on auttanut tuhansia yli menneisyyden kivuista,
jatkamaan elämäänsä tunnehaavoistaan huolimatta.
Tilaa tämä englanninkielinen opetus ja Kevin Lemanin kirja.
Istun bordellin ovella.
Verhon takana on seksin ammattilaisia,
jotka pitävät itsensä myymistä ainoana selviytymiskeinona.
Se on kamala elämäntapa. Hyvä uutinen on
tuoda heille toivoa Jeesuksessa sekä mahdollisuus muutokseen.
Lahjasi lähetystyölle auttaa muuttamaan monen elämää Intiassa
ja eri puolilla maailmaa. Kannustan sinua
toimimaan heti. Jos Jumala laski tämän sydämellesi, älä lykkää sitä.
Usein kun lykkäämme toimintaa, vihollinen houkuttelee meidät
pois siitä, mitä Jumala kehotti meitä tekemään.
Soita tai käy internetsivuillamme. Voit olla osa palvelutyötämme,
joka muuttaa elämiä ympäri maailmaa.
Seuraavassa jaksossa...
Moni ei taida edes aavistaa, mihin pystymme,
jos vain olemme yhtä mieltä Jumalan kanssa, emmekä jätä
yhtään tilaa horjua kahtaalle. Ei! Olen päätökseni tehnyt!
Olet meille hyvin tärkeä.
Työmme ei olisi mahdollista ilman ystäviä ja kumppaneita.
Yhdessä voimme ruokkia nälkäisiä, vaatettaa köyhiä -
ja julistaa ilosanomaa kansakunnille.
Ohjelman kotisivuilla voi esittää rukouspyyntöjä, -
tutustua lisämateriaaliin, tarkastella kokouskalenteria -
ja liittyä kumppaniksi viemään Kristuksen rakkautta maailmaan.
Suomennos: Johanna Hartikainen